Alati olen teinud makaronivorme, kuhu lähevad sisse eelnevalt keedetud makaronid, aga sellesse vormirooga käib keetmata pasta, mis siis ahjus ilusti pehmeks küpsevad. Keetmata makaronidest pastavormi on palju lihtsam teha - makaronidega mässamist palju vähem. See vormiroog on tõeliselt maitsev ja lihtne - toored makaronid ja vorstitükid ahjuvormi, muna-piimasegu peale ja ahju ning 40 minuti pärast ongi toitev roog valmis. Retsept on  pärit raamatust "Tudengitoidud" , kus ongi lihtsad ja isuäratavad retseptid.  Vaata kindlasti ka nami-nami kooskokkamist!        Pane toored makaronid koos vorstikraamiga võitatud ahjuvormi. Sega omavahel munad ja piim ning maitsesta soola ja  pastamaitseainega. Tee üsna soolane kaste, sest makaronid võtavad suure osa maitsest endasse. Kalla piimasegu vormi ja küpseta rooga 200-kraadises ahjus 40 minutit. Söö rohelise salati või külma kastmega.